Diari Oficial de la Generalitat Valenciana


Sumari del DOGV 1564, del 13-06-1991 (1991/821502)

ORDRE de 6 de juny de 1991, de la Conselleria d'Administració Pública, per la qual es convoca concurs de trasllats per a la provisió de llocs de treball, reservats a funcionaris de l'Administració local amb habilitació de caràcter nacional, vacants de les entitats locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1564

Data del DOGV
:   13-06-1991

Secció del DOGV
:   AUTORITATS I PERSONAL

Número del document
:   1991/821502


Data del document
:   06-06-1991

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE de 6 de juny de 1991, del Conseller d'Administració Pública, per la qual es convoca concurs de trasllats per a la provisió de llocs de treball, reservats a funcionaris de l'administració local amb habilitació de carácter nacional, vacants de les entitats locals de la Comunitat Valenciana.  
Elevat a definitiu pel Ministeri per a les Administracions Públiques l'escalafó de funcionaris d'administració local amb habilitació de caràcter nacional, en les distintes subescales i categories, amb la puntuació que correspon a cada funcionari segons el barem de mèrits generals, i segons que disposen l'article 99.2 de la Llei 7/1985, de 2 d'abril, l'article 31 del Reial Decret 1174/87, de 18 de setembre (BOE del 29) i la base 7 de la Resolució de la Secretaria d'Estat per a l'administració Pública, de 4 de març de 1988 (BOE de l'11 i 12 de març).  
Fent ús de les atribucions conferides pel Decret 189/90, de 26 de novembre, del Consell de la Generalitat Valenciana, pel qual es modifica el Decret 45/89, de 4 d'abril d'aprovació del reglament orgànic i funcional de la Conselleria d'administració Pública,  
Article únic  
Es convoca concurs de trasllats per a la provisió dels llocs de treball, reservats a funcionaris de l'administració local amb habilitació de caràcter nacional, vacants en les entitats locals d'aquesta comunitat que s'indiquen en l'annex I, d'acord amb les bases que més avall exposem, tal com les ha elaborades i trameses el Ministeri per a les Administracions Públiques.  
Bases del concurs  
Primera. Participants  
Podran participar en aquest concurs:  
a) Els funcionaris amb habilitació de caràcter nacional sempre que el Lloc o Llocs de treball que sol·liciten, segons la seua classificació, es corresponguen amb la subescala i categoria a la qual pertanyen.  
b) Els funcionaris que pertanyen als extingits cossos nacionals de secretaris, interventors i dipositaris d'administració local que no s'haguessen integrat en les subescales a què fa referència la disposició transitòria primera, apartat 1, del Reial Decret 1174/1987, de 18 de setembre, podran concursar d'acord amb les següents normes:  
- Els secretaris de primera, a les places reservades a la categoria superior.  
- Els secretaris de segona, a les places reservades a la categoria d'entrada.  
- Els secretaris de tercera, a les places reservades a la subescala de secretaria-intervenció.  
- Els secretaris d'ajuntament que s'ha d'extingir, únicament a secretaris d'ajuntaments de població no superior a 2.000 habitants.  
Amb aquesta finalitat, la Resolució de 27 de maig d'enguany, per la qual s'aproven amb caràcter definitiu les vacants, inclou indicació de les places que sobrepassen l'esmentada xifra de població.  
- Els interventors, a les classes reservades a la subescala d'intervenció-tresoreria, categoria superior, però només a Llocs de treball, d'intervenció.  
- Els dipositaris, a les places reservades a la subescala d'intervenció-tresoreria, però únicament per a Llocs de treball de tresoreria.  
Segona. Exclusions  
No podran participar en el concurs:  
a) Els funcionaris que es troben inhabilitats o suspensos a causa de sentència penal ferma i els sancionats amb suspensió de funcions o destitució del càrrec si no hagués transcorregut el termini assenyalat en la sentència o resolució imputadora de sancions.  
b) Els declarats en situació d'excedència voluntària per interès particular d?acord amb l'article 29.3.c) de la Llei 39/1984, de 2 d'agost, sempre que no haja transcorregut el termini de dos anys des de la data d'entrada en aquesta situació.  
c) Els funcionaris que no hagen estat un mínim de dos anys en l?últim lloc de treball obtingut per concurs, llevat que estigueren inclosos en l'apartat a) de la base tercera.  
Tercera. Obligació de participar  
Estan obligats a participar, sol·licitant la totalitat de les vacants de la seua subescala i categoria:  
a) Els funcionaris que ocupen amb nomenament provisional un lloc de treball reservat per a ells en qualsevol subescala o categoria.  
b) Els funcionaris en situació d'expectativa de nomenament d'acord amb el que estableix l'article 53.1 del Reial Decret 1174/1987, de 18 de setembre, llevat que haguessen ocupat, amb caràcter definitiu, un lloc treball reservat per a ells en un altra subescala. En aquest cas quedaran en expectativa de nomenament.  
c) Els funcionaris que es troben en les circumstàncies esmentades à l'article 53.2 del Reial Decret 1174/1987, de 18 de setembre.  
Quarta. Documentació  
La documentació que s'ha de presentar per a participar en el concurs serà la següent:  
a) Una instància per plaça, en exemplar duplicat, segons el model que es publica com a annex III. A les instàncies corresponents a places amb barem específic, s'adjuntarà la documentació acreditativa dels mèrits puntuables en aquest.  
b) Un document full de petició de places en què s'inclouran totes les places que se sol·liciten, per ordre de preferència. Aquest document haurà de ser original per tal de poderlo mecanitzar després. Amb aquesta finalitat es facilitaran als concursants a partir del dia 30 de juny els exemplars que calguen als organismes que s'esmenten en la base sisena.  
Els codis que s'han d'utilitzar per a emplenar el full de petició de places són els que apareixen en la Resolució de 27 de maig, per la quals s'aprova la resolució definitiva de vacants.  
Cinquena. Termini de presentació  
El terminí de presentació d'instàncies per a participar en el concurs serà de 15 dies hàbils, comptadors des de l?endemà a la publicació conjunta de les convocatòries en el Boletín Oficial del Estado.  
Sisena. Presentació i tramitació de documentació  
a) La documentació podrà presentar en les delegacions del govern, governs civils o en la resta de dependències a què fa referència l'article 66 de la Llei de Procediment Administratiu.  
b) Les sol·licituds per a participar en el concurs es presentaran en el registre general del Ministeri per a les Administracions Públiques (Direcció General de la Funció Pública, Subdirecció General de Funció Pública Local, plaça d'Espanya 17, 28345 Madrid), i també en els següents registres de les comunitats autònomes:  
Comunitat Autònoma d'Andalusia. Registres d'entrada de les delegacions de la Conselleria de Governació a:  
Almeria: Passeig d'Almería, 74. 04289 - Almeria  
Cadis: c/ Nou, 4. 11780 - Cadis  
Córdova: Sant Felip, 5. 14505 - Córdova  
Granada: Gran Vía, 34. 18668 - Granada  
Huelva: Sanlúcar de Barrameda, 3. 21434 - Huelva  
Jaén: Plaça de les Batalles, 3. 23726 - Jaén  
Màlaga: Albereda Principal, 18. 29843 - Màlaga  
Sevilla: Av. de la Palmera, 24. 41792 - Sevilla  
Comunitat Autònoma d'Aragó. Registre General de la Diputació d'Aragó i registres de les delegacions territorials de la Diputació General d'Osca i Terol.  
Comunitat Autònoma del Principat d'Astúries. Registre General de la Conselleria d'interior i Administració Territorial.  
Comunitat Autònoma de Balears. Conselleria Adjunta a la Presidència (Mallorca) i registres dels consells insulars de Menorca í Eivissa, Formentera.  
Comunitat Autònoma de canàries. Registre de la Viceconselleria d'administració Territorial, c/ la Marina, 19, Edifici Duc de Santa Elena. Santa Cruz de Tenerife.  
Comunitat Autònoma de Cantàbria. Registre del Gabinet d'administració Local. C/ Daoiz i Velarde, 3-2n., 39208 Santander.  
Comunitat Autònoma de Castella i Lleó. Registre General de la Conselleria de Presidència i Administració territorial i en las delegacions territorials de la Junta.  
Comunitat Autònoma de Castella-La Manxa. Registre de les oficines provincials d'administració local d'Albacete, Ciudad Real, Conca i Guadalajara.  
Comunitat Autònoma de Catalunya.  
Comunitat Autònoma d'Extremadura. Registre General de la Direcció General d'administració Local, de la Conselleria de Presidència i Treball (Mérida) i centres d'atenció administrativa de la Junta Extremadura.  
Comunitat Autònoma de Galícia.  
Comunitat Autònoma de Madrid. Registre General de la Direcció General de la Cooperació amb l'Administració Local de la Conselleria d?agricultura i Cooperació.  
Comunitat Autònoma del País Basc. Registre General de les diputacions forals d'Alaba, Guipúscoa i Biscaia.  
Comunitat Autònoma de la Rioja.  
Comunitat Autònoma Valenciana. Registre General de la Conselleria d'administració Pública, C/ Miquelet, 5. 46393 València.   
- Serveis territorials de la conselleria a Alacant, plaça dels Estels, 13. 03824 Alacant.  
- Serveis territorials de la Conselleria a Castelló, plaça Cardona Vives, 1. 12553 Castelló de la Plana.  
Setena. Sòl·licituds vinculants  
Transcorregut el termini de presentació d'instàncies, les sol·licituds formulades seran vinculants per al demandant i aquest no podrà renunciar ni alterar l'ordre de les places sol·licitades.  
Vuitena. Remissió de documentació a les corporacions  
Finalitzat el termini de presentació d'instàncies, el Ministeri per a les Administracions Públiques trametrà a les corporacions locals les instàncies presentades i també la documentació que acredite els mèrits al·legats per a la puntuació en el barem específic.  
Novena. Valoració de mèrits  
La valoració individual dels mèrits generals i específics es farà d'acord amb el que estableixen les bases segona, tercera i desena de la Resolució de 4 de març de 1988 (Butlletí d'11 de març) i en els termes dels barems específics corresponents que s'adjunten a aquesta convocatòria com a annex II, tal com ha tramés el Ministeri per a les Administracions Públiques a aquesta comunitat autònoma.  
Deu. Avaluació dels mèrits  
En les corporacions locals sense barem específic, el concurs es regirà únicament per les bases i els barems de mèrits generals aprovats per l'administració de l?Estat.  
En els supòsits de corporacions locals amb barem específic, els tribunals nomenats per aquestes efectuaran l'avaluació dels mèrits específics de cada concursant i els sumaran als mèrits generals que figuren en els escalafons corresponents aprovats per resolucions de 30 de maig de 1991.  
La composició concreta d'aquell tribunals s'aprovarà per resolució de l?òrgan competent i s'haurà de publicar en el Diari Oficial de la Generalitat Valenciana.  
Pel que fa als funcionaris de nou ingrés nomenats per Resolució de 24 de maig de 1991, l'avaluació dels mèrits generals se substituirà per la puntuació final obtinguda en el procés selectiu segons com s'estableix en l?esmentada resolució. A aquesta haurà de sumar la que els corresponga per aplicació del barem específic.  
Onze. Llista de concursants  
Els tribunals, després d'efectuada l'avaluació, trametran a les corporacions locals la llista en què figuraran, per l?ordre de puntuació total, els concursants classificats. Els funcionaris de nou ingrés nomenats per Resolució de 24 de maig de 1991, figuraran al final de l?esmentada llista amb la puntuació que els corresponga d'acord amb la base anterior.  
Dotze. Proposta de les corporacions  
Les corporacions locals formularan proposta de nomenament al Ministeri per a les Administracions Públiques que haurà d'incloure, per ordre de puntuació, la totalitat dels sol·licitants classificats, i seguidament, els de nou ingrés no classificats, també allistats per ordre de puntuació total.  
Aquest document, per necessitats de mecanització, haurà de ser original, amb aquesta finalitat la Direcció General de la Funció Pública trametrà a les corporacions els impresos corresponents.  
D'acord amb el que disposa l'article 35.2 del Reial Decret 1174/1987, de 18 de setembre, les corporacions locals hauran de trametre al Ministeri per a les Administracions Públiques la proposta de nomenament i la documentació acreditativa dels mèrits avaluables en el barem específic.  
Les propostes i la documentació s'hauran de trametre a la Direcció General de la Funció Pública Subdirecció General de Funció Pública Local (plaça d'Espanya, 17, 28576 Madrid) dins dels 15 dies següents al de la recepció de les sol·licituds.  
Tretze. Requisits i mèrits  
Els requisits per a participar en el concurs i també els mèrits específics hauran de referir-se a la data d'acabament del termini de presentació d'instàncies.  
Els mèrits generals seran els inclosos en els escalafons definitius de les corresponents subescales aprovats per resolucions de 30 de maig de 1991.  
Catorze. Adjudicació de vacants  
El Ministeri per a les Administracions Públiques, després de transcorregut el termini establert en la base dotze i revisades les propostes formulades, adjudicarà les vacants als candidats amb major qualificació.  
En el cas de places que figuren en la llista definitiva de vacants com a sotmeses a expedient d'agrupació en tràmit, sols serà adjudicada la titularitat de l'agrupació respectiva si l?expedient es resol abans de la resolució del concurs.  
Quinze. Supòsits d'empat  
En el cas d'empat de la puntuació total, la Direcció General de la Funció Pública aplicarà, per a l'adjudicació de les vacants, les regles establertes en l?epígraf cinquè de la Resolució de 4 de març de 1988, de la Secretaria d'Estat per a l'Administració Pública, (BOE d'11 i 12 de març).  
Setze. Resolució del concurs   
Es resoldrà simultàniament el concurs corresponent a totes les subescales i categories convocades.  
Disset. Irrenunciabilitat de les destinacions  
Les destinacions adjudicades seran irrenunciables, Llevat que abans d'acabar el termini de presa de possessió s'haguès optat per un d'aquests en el cas de concursar a Llocs de treball de dues o més subescales.  
Les destinacions tindran caràcter voluntari a l'efecte d'indemnització, i no generaran, per tant, dret al pagament d'indemnització en cap concepte.  
Divuit. Terminis de cessament i presa de possessió  
Els funcionaris que siguen nomenats cessaran en el lloc de treball que ocupaven i prendran possessió en el que hagen estat nomenats, en el termini dels deu dies següents a la publicació en el Butlletí Oficial de l?Estat de la resolució d'aquest concurs, si el nomenament s'efectua en la mateixa entitat o província, i de quinze dies si es tracta de primera destinació o de lloc de treball en distinta província.  
El còmput del termini per al cessament començarà quan acaben els permisos o llicències que, si escau, s'hagen concedit als interessats.  
L'alcalde o president de la corporació podrà prorrogar el termini de presa de possessió sempre que hi haja una causa justificada per un període igual als previstos en el paràgraf primer d'aquesta base.  
El Ministeri per a les Administracions Públiques podrà prorrogar el cessament o la presa de possessió a petició raonada de la corporació o del funcionar afectat per període no superior a un mes des de l'acabament del termini de presa de possessió.  
Dinou  
La convocatòria i les seues bases podran ser impugnades en la forma i terminis previstos en la Llei de Procediment Administratiu.  
València, 6 de juny de 1991.  
El Conseller d'administració Pública,  
EMERIT BONO I MARTINEZ  
Veure annex